sagorsarker/bangla-wikipedia huggingface dataset:
তুষার কান্তি ভট্টাচার্য

তুষার কান্তি ভট্টাচার্য (১৯৪০ - ২৮ জানুয়ারি ২০২২) ছিলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত ছিলেন। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় বিষ্ণুপুর বিধানসভা কেন্দ্রের বিধায়ক হিসেবে দায়িত্ব পালন করেছিলেন।
তুষার কান্তি তার রাজনৈতিক জীবনে বারবার দল বদল করেছিলেন। এই নিয়ে অতীতে একাধিক বার সমালোচনার মুখে পড়েছিলেন তিনি। তিনি প্রথমে ছিলেন কংগ্রেস, তারপর তৃণমূল, তারপর বিজেপি, তারপর আবার তৃণমূল। কিন্তু ২০২১-এর বিধানসভা নির্বাচনের আগে তৃণমূলে ফিরে আসার সিদ্ধান্তেই সবচেয়ে বেশি কটাক্ষ শুনতে হয়েছিল তাকে।
বাঁকুড়া জেলার বিষ্ণুপুর বিধানসভা কেন্দ্রের প্রাক্তন বিধায়ক তুষারকান্তি ভট্টাচার্য প্রয়াত হন ২০২২ সালের ২৮ জানুয়ারি।বার্ধক্যজনিত অসুস্থতার কারণে বিষ্ণুপুর সুপার স্পেশ্যালিটি হাসপাতালে ভর্তি ছিলেন তিনি। সেখানেই তাঁর মৃত্যু হয। মৃত্যুকালে তাঁর বয়স হয়েছিল ৮৩ বছর।
মেলানেশিয়া

মেলানেশিয়া ওশেনিয়ার একটি উপ-অঞ্চল, যা দক্ষিণ-পশ্চিম মহাসাগরে নিউ গিনি দ্বীপ থেকে শুরু হয়ে আরাফুরা সাগর পর্যন্ত এবং পূর্বিদিকে টোঙ্গা পর্যন্ত বিস্তৃত। অঞ্চলটিতে চারটি স্বাধীন রাষ্ট্র আছে; এগুলি হল ভানুয়াতু, সলোমন দ্বীপপুঞ্জ, ফিজি এবং পাপুয়া নিউ গিনি। এছাড়া ফরাসি বিশেষ সামুদ্রিক অঞ্চল নুভেল কালেদোনি (নতুন ক্যালিডোনিয়া) এবং ইন্দোনেশীয় পশ্চিম নিউ গিনি অঞ্চলটিও এর অন্তর্ভুক্ত। মেলানেশিয়ার সিংহভাগই দক্ষিণ গোলার্ধে অবস্থিত, কেবল পশ্চিম নিউ গিনির উত্তর-পশ্চিমভাগের কয়েকটি দ্বীপ উত্তর গোলার্ধে পড়েছে।
ফরাসি জ্যুল দ্যুমোঁ দ্যুর্ভিল সর্বপ্রথম ১৮৩২ সালে মেলানেশিয়া পরিভাষাটি (ফরাসি Mélanésie "মেলানেযি") ব্যবহার করেন। তিনি নৃতাত্ত্বিকভাবে ও ভৌগোলিকভাবে মাইক্রোনেশিয় ও পলিনেশিয়া থেকে পৃথক করতে এই দ্বীপসমষ্টির এরূপ নাম দেন।
শম্পা দরিপা

শম্পা দরিপা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ পর্যন্ত তিনি পশ্চিমবঙ্গ বিধানসভায় বাঁকুড়া বিধানসভা কেন্দ্রের বিধায়ক হিসেবে দায়িত্ব পালন করছেন।
জে. এডগার হুভার

জন এডগার হুভার (; ১ জানুয়ারি ১৮৯৫ - ২ মে ১৯৭২) ছিলেন মার্কিন যুক্তরাষ্ট্রের ফেডারেল ব্যুরো অব ইনভেস্টিগেশনের (এফবিআই) প্রথম পরিচালক এবং মার্কিন আইন প্রণয়নকারী কর্মকর্তা। তিনি ১৯২৪ সালে এফবিআইয়ের পূর্বসূরি প্রতিষ্ঠান ব্যুরো অব ইনভেস্টিগেশনের পরিচালক পদে নিয়োগ পান এবং ১৯৩৫ সালে এফবিআই প্রতিষ্ঠিত হলে তিনি ১৯৭২ সালে ৭৭ বছর বয়সে মৃত্যুর পূর্ব পর্যন্ত আরও ৩৭ বছর এই পদে অধিষ্ঠিত ছিলেন। হুভার এফবিআই প্রতিষ্ঠার চেয়ে এই প্রতিষ্ঠানটিকে অপরাধের বিরুদ্ধে লড়ার এজেন্সি হিসেবে প্রতিষ্ঠিত করার জন্য এবং এর পুলিশি প্রযুক্তিতে একাধিক আধুনিকায়ন, যেমন কেন্দ্রীয় আঙুলের ছাপবিশিষ্ট নথি ও ফরেনসিক গবেষণাগার নির্মাণের জন্য অধিক স্বীকৃত।
তার জীবনের শেষভাগে ও মৃত্যুর পর ক্ষমতার গোপন অপব্যবহারের প্রমাণাদি পাওয়া গেলে হুভারকে নিয়ে বিতর্কের সৃষ্টি হয়। তিনি এফবিআইয়ের এখতিয়ারের ঊর্ধ্বে গিয়েছিলেন, এফবিআইকে রাজনীতিবিদদের বার্তা পাঠাতে ব্যবহার করেন এবং রাজনৈতিক নেতাদের গোপন নথি সংগ্রহ করেন, এবং অবৈধ উপায়ে প্রমাণাদি সংগ্রহ করেন। হুভার ব্যাপক ক্ষমতাধর হয়ে ওঠেছিলেন এবং অন্যকে ভয় দেখানো ও হুমকি দেওয়ার অবস্থান তৈরি করেন, এমনকি মার্কিন যুক্তরাষ্ট্রের ক্ষমতাসীন রাষ্ট্রপতিদেরও।
হুভার একাধিক বই ও নিবন্ধ রচনা করেছেন। যদিও ধারণা করা হয়ে থাকে এইগুলো এফবিআইয়ের কর্মচারীরা রচনা করেছেন, হুভারই এই বইগুলোর কৃতিত্ব ও রয়্যালিটি পেতেন।
|-
গোচরণ রেলওয়ে স্টেশন

গোচরণ রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার গোচরণ ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।
হোগলা রেলওয়ে স্টেশন

হোগলা রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার হোগলা ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।
দক্ষিণ বারাসাত রেলওয়ে স্টেশন

দক্ষিণ বারাসাত রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার দক্ষিণ বারাসাত ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।
বহরু রেলওয়ে স্টেশন

বহরু রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার বহরু ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। সুন্দর বাগান সহ বিভিন্ন দোকান আছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে। অত্যাধুনিক প্রযুক্তি ব্যবহার করা হয়।
মথুরাপুর রোড রেলওয়ে স্টেশন

মথুরাপুর রোড রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার মথুরাপুর ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।
মাধবপুর রেলওয়ে স্টেশন

মাধবপুর রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার মাধবপুর ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।
লক্ষীকান্তপুর রেলওয়ে স্টেশন

লক্ষীকান্তপুর রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার লক্ষীকান্তপুর ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।
মোঃ মাহফুজুর রহমান

মোঃ মাহফুজুর রহমান (জন্ম ১ ডিসেম্বর ১৯৬১) বাংলাদেশ সামরিক বাহিনীর একজন সাবেক লেফটেন্যান্ট জেনারেল। প্রধানমন্ত্রীর কার্যালয়ের অধীনে সশস্ত্র বাহিনী বিভাগের সাবেক ১৪তম প্রিন্সিপাল স্টাফ অফিসার (পিএসও) ছিলেন। 
তিনি ১ ডিসেম্বর ১৯৬১ সালে রাজশাহী জেলায় জন্মগ্রহণ করেন। ১৯৮১ সালে বাংলাদেশ সেনাবাহিনীতে কমিশন পাওয়া মাহফুজুর রহমান একটি পদাতিক ডিভিশনের কমান্ডার ছিলেন। তিনি স্টাফ কলেজ এবং মিরপুরে সশস্ত্র বাহিনী যুদ্ধ কোর্সে আরও গবেষণা সম্পন্ন করেন। 
ভারতের জাতীয় প্রতিরক্ষা কলেজের প্রাক্তন ছাত্র এবং রয়েল কলেজ অফ ডিফেন্স স্টাডিজ, যুক্তরাজ্য (লন্ডন) এর প্রাক্তন ছাত্র। প্রতিরক্ষা অধ্যয়ন (এমডিএস), যুদ্ধ অধ্যয়ন (এমডব্লিউএস) এবং ব্যবসায় প্রশাসন (এমবিএ) তে মাস্টার্স সম্পন্ন করেন। ভারতের মাদ্রাজ বিশ্ববিদ্যালয় থেকে এমফিল করেন । ঝিনাইদহ ক্যাডেট কলেজের সাবেক এই ছাত্র পিএইডি ডিগ্রি নিয়েছেন জাহাঙ্গীরনগর বিশ্ববিদ্যালয় থেকে।
বাংলাদেশ-ভারত বাণিজ্য সম্পর্ক নিয়ে মাহফুজুর রহমান সম্পাদিত একটি বই রয়েছে। দ্বিতীয় বই "নন-ট্রেডিশনাল সিকিউরিটি স্ট্রাটেজি ফর অ্যাড্রেসিং ট্রান্স-বর্ডার ক্রাইম ইন বাংলাদেশ" প্রকাশনার জন্য অপেক্ষায় আছে। 
মাহফুজুর রহমান একটি ইনফ্যান্ট্রি ব্যাটালিয়ন, দুই ইনফ্যান্ট্রি ব্রিগেড এবং বাংলাদেশ সেনাবাহিনীর এক পদাতিক বিভাগের কমান্ড দেন। তিনি বাংলাদেশ সেনাবাহিনীর সদর দফতরে ব্রিগেড মেজর এবং জেনারেল স্টাফ অফিসার গ্রেড ও ডিরেক্টর সামরিক অপারেশন হিসাবে কাজ করেছেন। তিনি বাংলাদেশ সামরিক একাডেমীতে জাতীয় প্রতিরক্ষা কলেজের ওয়ার কোর্সের স্টাফকে নির্দেশনা দেন। তিনি ডিফেন্স সার্ভিস কমান্ড অ্যান্ড স্টাফ কলেজের কমান্ড্যান্ট এবং বাংলাদেশ সেনাবাহিনীর স্কুল অব ইনফ্যান্ট্রি অ্যান্ড টেকটিক্সের কমান্ড্যান্ট হিসাবেও কাজ করেছেন। তিনি বাংলাদেশ সেনাবাহিনীর অ্যাডজুটেন্ট জেনারেল এবং ট্রাস্ট ব্যাংকের ভাইস চেয়ারম্যান হিসাবে দায়িত্ব পালন করেছেন।
সিয়েরেলিওনে জাতিসংঘ শান্তিরক্ষা কার্যক্রমে অংশ নিয়ে এসেছেন মাহফুজুর রহমান।
অরিন্দম ভট্টাচার্য (রাজনীতিবিদ)

অরিন্দম ভট্টাচার্য হলেন একজন ভারতীয় রাজনীতিবিদ, যিনি ভারতীয় জনতা পার্টির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় শান্তিপুর বিধানসভা কেন্দ্রের বিধায়ক হিসেবে দায়িত্ব পালন করছেন।
রবিউল আলম চৌধুরী

রবিউল আলম চৌধুরী হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৩ সাল থেকে তিনি পশ্চিমবঙ্গ বিধানসভায় রেজিনগর বিধানসভা কেন্দ্রের বিধায়ক হিসেবে দায়িত্ব পালন করছেন।
ইউজিন ওনিল

ইউজিন গ্ল্যাডস্টোন ওনিল (; ১৬ অক্টোবর ১৮৮৮ - ২৭ নভেম্বর ১৯৫৩) ছিলেন একজন মার্কিন নাট্যকার। সাহিত্যে নোবেল বিজয়ী ওনিলের কাব্যিক শিরোনামের নাটকগুলোর মধ্য দিয়ে মার্কিন যুক্তরাষ্ট্রের নাটকে বাস্তবতাবাদের কৌশলের ধারণার সূত্রপাত ঘটে, যা পূর্ববর্তী রুশ নাট্যকার আন্তন চেখভ, নরওয়েজীয় নাট্যকার হেনরিক ইবসেন ও সুয়েডীয় নাট্যকার আউগুস্ট স্ট্রিন্ডবের্গের কৌশলের সাথে সম্পর্কিত। তার "লং ডেস জার্নি ইনটু নাইট" নাটকটিকে প্রায়ই টেনেসি উইলিয়ামসের "আ স্ট্রিটকার নেমড ডিজায়ার" ও আর্থার মিলারের "ডেথ অব আ সেলসম্যান" নাটকের সাথে বিংশ শতাব্দীর অন্যতম চমৎকার মার্কিন নাটকের তালিকায় দেখা যায়।
ওনিলের নাটকগুলোতে প্রথম মার্কিন ইংরেজির উপভাষা সংলাপ ব্যবহার করা হয় এবং সমাজের কম গুরুত্বপূর্ণ চরিত্রাবলির মিশ্রণ দেখা যায়। তাদের আশা-আকাঙ্ক্ষা পূরণের সংগ্রাম, কিন্তু পরিশেষে মোহমুক্তি ও নৈরাশ্যকে ফুটিয়ে তোলা হয়েছে। তার অল্প সংখ্যক হাস্যরসাত্মক নাটকের মধ্যে "আহ! ওয়াইল্ডারনেস!"-ই সর্বাধিক পরিচিত। তার প্রায় অন্য সকল নাটকেই কিছু বিয়োগান্ত ও ব্যক্তিগত হতাশার চিত্র দেখা যায়।
ওনিল ১৯৮৮ সালের ১৬ই অক্টোবর নিউ ইয়র্ক সিটির তৎকালীন লংএকর স্কয়ারের (বর্তমান টাইমস স্কয়ার) ব্যারেট হাউজ নামক এক হোটেলে জন্মগ্রহণ করেন। ১৯৫৭ সালে সেখানে একটি স্মারক ফলক স্থাপন করা হয়। স্থানটি বর্তমানে ১৫০০ ব্রডওয়ের অধিকারে রয়েছে, যেখানে অফিস, দোকান ও এবিসি স্টুডিওজ অবস্থিত।
তার পিতা আইরিশ অভিবাসী অভিনেতা জেমস ওনিল এবং মাতা আইরিশ বংশোদ্ভুত ম্যারি এলেন কুইনলান। তার পিতার মদ্যাসক্তি ছিল এবং তার মায়ের মরফিনে আসক্তি ছিল, ইউজিনের জন্মের সময় জন্মদানে জটিলতার কারণে ব্যথার উপশমে তাকে মরফিনের ব্যবস্থাপত্র দেওয়া হয়েছিল। তার পিতার নাট্য কোম্পানির সাথে প্রায়ই সফরের কারণে ১৮৯৫ সালে ইউজিনকে দ্য ব্রংক্‌সের রিভারডেল শাখার ক্যাথলিক বোর্ডিং স্কুল সেন্ট অ্যালোয়সিয়াস অ্যাকাডেমি ফর বয়েজে ভর্তি করা হয়। ১৯০০ সালে তাকে ম্যানহাটনের ৫৯ স্ট্রিটের দ্য লা সাল ইনস্টিটিউটে ভর্তি করা হয়।
ওনিলের প্রথম প্রকাশিত নাটক "বিয়ন্ড দ্য হরাইজন" ১৯২০ সালে ব্রডওয়েতে মঞ্চস্থ হয় ও সমাদৃত হয়। নাটকটি নাটকে পুলিৎজার পুরস্কার অর্জন করে। তার প্রথম আলোচিত সফল নাটক হল "দি এম্পেরার জোন্স"। এটি ১৯২০ সালে ব্রডওয়েতে মঞ্চস্থ হয়। এটি হাইতিতে মার্কিন দখল নিয়ে রচিত, যা সেই বছরের রাষ্ট্রপতি নির্বাচনের বিতর্কের বিষয়বস্তু ছিল। তার রচিত "অ্যানা ক্রিস্টি" ১৯২২ সালে পুলিৎজার পুরস্কার অর্জন করে। এরপর তিনি "ডিজায়ার আন্ডার দি এলমস" (১৯২৪) নাটক লিখেন। তার "স্ট্রেঞ্জ ইন্টারলুড" নাটকটি ১৯২৮ সালে পুলিৎজার পুরস্কার অর্জন করে।
১৯৩০-এর দশকে তার উল্লেখযোগ্য নাটক হল "মোর্নিং বিকামস ইলেক্ট্রা" ও হাস্যরসাত্মক "আহ, ওয়াইল্ডারনেস"। ১৯৩৫ সালে তিনি আমেরিকান ফিলোসফিক্যাল সোসাইটির সদস্য নির্বাচিত হন। ১৯৩৬ সালে সুয়েডীয় একাডেমির সদস্য হেনরিক শুক ওনিলকে সাহিত্যে নোবেল পুরস্কারের জন্য মনোনীত করেন এবং ১৯৩৭ সালে তিনি এই পুরস্কার অর্জন করেন।
ওনিল ১৯৫৩ সালের ২৭শে নভেম্বর ৬৫ বছর বয়সে বস্টনের বে স্টেট রোডের শেরাটন হোটেলে (বর্তমান বস্টন বিশ্ববিদ্যালয়ের কিলাচান্দ হল) মৃত্যুবরণ করেন। মৃত্যুকালে তিনি বলছিলেন, "আমি জানতাম। আমি জানতাম। হোটেলের কক্ষে জন্মেছি এবং হোটেলের কক্ষেই মারা যাব।" তাকে বস্টনের জামাইকা প্লেইনের ফরেস্ট হিল সেমেটারিতে সমাহিত করা হয়।
তার স্ত্রী ক্যারলট্টা মন্টারি ১৯৫৬ সালে আত্মজীবনীমূলক নাটক "লং ডেস জার্নি ইনটু নাইট" প্রকাশের ব্যবস্থা করেন। এটি ১৯৫৭ সালে পুলিৎজার পুরস্কার অর্জন করে।
হাসানুজ্জামান সেখ

হাসানুজ্জামান শেখ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় কালীগঞ্জ বিধানসভা কেন্দ্রের বিধায়ক হিসেবে দায়িত্ব পালন করেছেন। ২০২১ সালে তিনি মুর্শিদাবাদ জেলার বেলডাঙা বিধানসভা কেন্দ্র থেকে পুনরায় নির্বাচিত হন।
গৌতম দাস

গৌতম দাস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় গঙ্গারামপুর বিধানসভা কেন্দ্রের বিধায়ক হিসেবে দায়িত্ব পালন করেছেন।
মাসিক মদীনা

মাসিক মদীনা ঢাকার বাংলাবাজার থেকে প্রকাশিত একটি মাসিক ইসলামি পত্রিকা। এটি বাংলাদেশের সর্বাধিক প্রচারিত মাসিক পত্রিকা। ১৯৬১ সালে মুহিউদ্দীন খান এটি প্রতিষ্ঠা করেন। পত্রিকাটির উদ্ভোদনী অনুষ্ঠানে উপস্থিত ছিলেন মুহম্মদ শহীদুল্লাহ, ইবরাহীম খাঁ, গোলাম মোস্তফা, মোশাররফ হোসেন, তালিম হোসেন, চৌধুরী শামসুর রহমান, খান বাহাদুর জসিমুদ্দিন, দেওয়ান আবদুল হামিদ প্রমুখ বিখ্যাত ব্যক্তিবর্গ। প্রতিষ্ঠার পর থেকে আমৃত্যু পত্রিকাটির সম্পাদক ছিলেন মুহিউদ্দীন খান, তার মৃত্যুর পর তার ছেলে আহমদ বদরুদ্দীন খান সম্পাদনার দায়িত্ব পালন করছেন।
পত্রিকাটিকে মুহিউদ্দীন খানের অমর কীর্তি হিসেবে চিহ্নিত করা হয়। এর মাধ্যমে তিনি ইসলামি পত্রিকার এক নতুন ধারার সূচনা করেন। যার অনুকরণে পরবর্তীতে দেশের বিখ্যাত মাদ্রাসা ও বিভিন্ন জায়গা থেকে মাসিক পত্রিকা বের হয়। "মাসিক মদিনাকে" কেন্দ্র করে তিনি এক নীরব বিপ্লব ঘটিয়েছেন। আলেম থেকে শুরু করে সাধারণ মানুষের মধ্যে বাংলা ভাষায় ইসলামের আদর্শ ফুটিয়ে তোলার এক অনন্ত প্রেরণা জুগিয়েছেন। "মাসিক মদীনা" বাংলাদেশে একটি ইসলামি চিন্তা চেতনার লেখক বলয় সৃষ্টি করতে সক্ষম হয়েছে। ভারতীয় উপমহাদেশের বাইরেও পত্রিকাটির অসংখ্য পাঠক রয়েছে।
১৯৬১ সালের ১লা মার্চ ৫৫/৩ ইংলিশ রোড, ঢাকায় অবস্থিত মদীনা কার্যালয়ের সম্মুখস্থ খালি জায়গায় পত্রিকাটির উদ্বোধনী অনুষ্ঠানের আয়োজন করা হয়। খান বাহাদুর জসিমুদ্দিন একশ টাকায় পত্রিকাটির প্রথম কপি কিনে নেন এবং দ্বিতীয় কপি কিনেন ভাষা বিজ্ঞানী মুহাম্মদ শহীদুল্লাহ। পরদিন "দৈনিক আজাদ", "দৈনিক সংবাদ", "দৈনিক ইত্তেফাক" প্রভৃতি বিখ্যাত বাংলা পত্রিকার প্রথম পৃষ্ঠায় "মাসিক মদীনার" উদ্বোধনী অনুষ্ঠানের খবর ফলাও করে প্রকাশিত হয়। ধারাবাহিক প্রকাশনার দশ বছরের মাথায় ১৯৭১ সালের বাংলাদেশের স্বাধীনতা যুদ্ধ থেকে ১৯৭৩ সালের দুর্ভিক্ষের শেষ পর্যন্ত এর ধারাবাহিক প্রকাশনা বন্ধ থাকে। তারপর থেকে এখনও পত্রিকাটি নিয়মিত প্রকাশিত হচ্ছে। মাঝখানে পত্রিকাটির সম্পাদক মুহিউদ্দীন খানের নামে একাধিক ষড়যন্ত্র মূলক মামলা দায়ের করা হয়েছিল। ১৯৯৫ সালে শুনানী শেষে মেট্রোপলিটন ম্যাজিস্ট্রেট আবদুল হান্নান এক আদেশ বলে সম্পাদককে মামলা থেকে অব্যাহতি দেন। পত্রিকাটির সমসাময়িক আয়োজনের মধ্যে প্রশ্নোত্তর পর্বটি ব্যাপক পাঠকপ্রিয়তা পেয়েছে। ইতোমধ্যে পত্রিকাটির দীর্ঘ ৫০ বছরের সম্পাদকীয়গুলো একত্রে সন্নিবেশ করে "‘কালের কণ্ঠ’" নামে প্রকাশ করা হয়েছে।
পত্রিকাটির নিয়মিত আয়োজনের মধ্যে রয়েছে:
বিশ্বনাথ পাড়িয়াল

বিশ্বনাথ পাড়িয়াল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় দুর্গাপুর পশ্চিম বিধানসভা কেন্দ্রের বিধায়ক হিসেবে দায়িত্ব পালন করেছেন।
সর্বোচ্চ আয়কারী চলচ্চিত্রের তালিকা

চলচ্চিত্রসমূহ বিভিন্ন উৎস যেমন সিনেমাহলে মুক্তি, হোম ভিডিও, টেলিভিশন সম্প্রচার সত্ত্ব, ও মার্চেন্ডাইজ থেকে আয় করে। যাইহোক, কোনও চলচ্চিত্রের সাফল্য নির্ণয়ে বাণিজ্যিক প্রকাশনাগুলিতে (trade publications) বক্স অফিসের আয়কেই প্রাথমিক মাপকাঠি হিসেবে ব্যবহার করা হয়। এর বড় কারণ হল হোম ভিডিও বিক্রয় বা সম্প্রচার সত্ত্বের তুলনায় বক্স অফিসের পরিসংখ্যান সহজলভ্য। পাশাপাশি, ঐতিহাসিকভাবেই এই ধারা প্রচলিত রয়েছে। এই নিবন্ধে সর্বাধিক আয়কারী চলচ্চিত্রের তালিকা (ক্রমিক ও বাস্তব আয়ের ভিত্তিতে), ক্যালেন্ডার বর্ষ অনুযায়ী উচ্চ উপার্জনকারী চলচ্চিত্রের তালিকা, সর্বাধিক ব্যবসাসফল চলচ্চিত্র হওয়ার রেকর্ডের ইতিহাস, এবং সর্বাধিক আয়কারী চলচ্চিত্র ফ্র্যাঞ্চাইজি ও সিরিজগুলোর তালিকা অন্তর্ভুক্ত রয়েছে। সমস্ত তালিকা আন্তর্জাতিক বক্স অফিস উপার্জনের ভিত্তিতে তৈরি, যেখানে হোম ভিডিও, সম্প্রচার অধিকার এবং পণ্যদ্রব্য থেকে প্রাপ্ত আয় বাদ দেওয়া হয়েছে।
ঐতিহ্যগতভাবে, যুদ্ধভিত্তিক চলচ্চিত্র, সঙ্গীতধর্মী চলচ্চিত্র এবং ঐতিহাসিক নাট্যধর্মী চলচ্চিত্রগুলি সর্বাধিক জনপ্রিয় ছিল। কিন্তু একবিংশ শতাব্দীতে ফ্র্যাঞ্চাইজি চলচ্চিত্রগুলি তুমুল সাফল্য অর্জন করেছে। সুপারহিরো ধারার চলচ্চিত্রগুলোর প্রতি ব্যাপক আগ্রহ দেখা যায়। ক্রমিক আয়ে শীর্ষ দশে মার্ভেল সিনেম্যাটিক ইউনিভার্সের (MCU) দশটি চলচ্চিত্র রয়েছে। সবচেয়ে সফল সুপারহিরো চলচ্চিত্র, অ্যাভেঞ্জার্স: এন্ডগেম, ক্রমিক উপার্জনের তালিকায় দ্বিতীয় স্থানে রয়েছে। অ্যাভেঞ্জার্স কমিক বইয়ের উপর ভিত্তি করে মোট চারটি চলচ্চিত্র ক্রমিক উপার্জনের শীর্ষ বিশে রয়েছে। এছাড়া, মার্ভেল কমিক্স অবলম্বনে নির্মিত স্পাইডার-ম্যান এবং এক্স-মেন চলচ্চিত্রগুলোও বেশ সাফল্য পেয়েছে। ডিসি কমিক্স থেকে ব্যাটম্যান এবং সুপারম্যানকে নিয়ে নির্মিত চলচ্চিত্রগুলিও সাধারণত ভালো ব্যবসা করে। স্টার ওয়ার্সের পাঁচটি চলচ্চিত্রও ক্রমিক উপার্জনের তালিকায় রয়েছে, একই সাথে জুরাসিক পার্ক ফ্র্যাঞ্চাইজিও বেশ ভালো অবস্থানে আছে। যদিও ক্রমিক উপার্জনের তালিকাটি মূলত সিক্যুয়েল বা পূর্বনির্ধারিত ধারার চলচ্চিত্রের আধিপত্যে, তালিকার শীর্ষে রয়েছে সম্পূর্ণ মৌলিক গল্পের চলচ্চিত্র 'অ্যাভাটার'।
অ্যানিমেটেড পারিবারিক চলচ্চিত্রগুলি ক্রমাগত ভালো ব্যবসা করে আসছে। হোম ভিডিওর যুগের আগে ডিজনির চলচ্চিত্রগুলি বেশ লাভজনক পুনঃপ্রকাশ উপভোগ করতো। পরবর্তীতে, ফ্রোজেন, ফ্রোজেন ২, জুটোপিয়া এবং লায়ন কিং (এর কম্পিউটার অ্যানিমেটেড রিমেক সর্বকালের সবচেয়ে বেশি উপার্জনকারী অ্যানিমেটেড চলচ্চিত্র) এর মতো ছবিগুলির ব্যাপক সাফল্য উপভোগ করেছে। এছাড়া ডিজনিরই পিক্সার ব্র্যান্ড অত্যন্ত সফল, এরমধ্যে ইনক্রেডিবলস ২, টয় স্টোরি ৩ ও ৪ এবং ফাইন্ডিং ডোরি উল্লেখযোগ্য। ডিজনি এবং পিক্সার অ্যানিমেশনের বাইরে, ডেসপিকেবল মি, শ্রেক এবং আইস এইজ সিরিজগুলিও বেশ সফল।
যদিও মুদ্রাস্ফীতি ১৯৫০, ১৯৬০ এবং ১৯৭০-এর দশকের বেশিরভাগ চলচ্চিত্রের সাফল্যকে হ্রাস করেছে, তবুও সেই সময় থেকে শুরু হওয়া কিছু ফ্র্যাঞ্চাইজি এখনও সক্রিয়। স্টার ওয়ার্স ও সুপারম্যান ফ্র্যাঞ্চাইজি ছাড়াও জেমস বন্ড এবং গডজিলা চলচ্চিত্রগুলি এখনও পর্যায়ক্রমে মুক্তি পায়; এই চারটিই সর্বকালের সর্বোচ্চ আয়কারী ফ্র্যাঞ্চাইজির মধ্যে রয়েছে। সর্বকালের সর্বোচ্চ উপার্জনকারী চলচ্চিত্র হিসেবে পঁচিশ বছর ধরে রেকর্ড ধরে রাখা কিছু পুরোনো চলচ্চিত্রের আয় আজকের মানদণ্ডেও বেশ উল্লেখযোগ্য। কিন্তু বর্তমান যুগে টিকেটের অনেক বেশি দামের কারণে সেই চলচ্চিত্রগুলো সংখ্যার দিক থেকে আজকের শীর্ষ আয়কারীদের সাথে প্রতিদ্বন্দ্বিতা করতে পারে না। তবে মুদ্রাস্ফীতি সমন্বয়ের পর 'গন উইথ দ্য উইন্ড' এখনও পর্যন্ত সর্বকালের সর্বোচ্চ আয়কারী চলচ্চিত্র ।
দুলাল চন্দ্র বার

দুলাল চন্দ্র বর হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি দুইবার পশ্চিমবঙ্গ বিধানসভায় বাগদা বিধানসভা কেন্দ্রের বিধায়ক হিসেবে নির্বাচিত হয়েছেন। বর্তমানে তিনি ভারতীয় জনতা পার্টি দলের সদস্য।
দুলাল বরের রাজনৈতিক জীবন খুবই বর্ণময়। পশ্চিমবঙ্গের রাজনীতিতে তিনি একাধিকবার দলবদল করার জন্য বিশেষ পরিচিত। দুলাল বরের রাজনৈতিক জীবনের অধিকাংশ সময় কেটেছে সর্বভারতীয় তৃণমূল কংগ্রেস এর সাথে। ২০০১ সালের পশ্চিমবঙ্গ বিধানসভা নির্বাচনে তিনি তৃণমূল প্রার্থী হিসাবে বাগদা বিধানসভা কেন্দ্র থেকে ভোটে লড়েন এবং সেবার তিনি নিখিল ভারত ফরওয়ার্ড ব্লক প্রার্থী কমলাক্ষী বিশ্বাসের কাছে ২৩৭ ভোটে পরাজিত হন।
পরেরবার ২০০৬ সালের বিধানসভা নির্বাচনে তিনি একই কেন্দ্র থেকে তৃণমূল প্রার্থী হিসাবে ভোটে দাঁড়ান এবং এবার তিনি নিখিল ভারত ফরওয়ার্ড ব্লক প্রার্থী কমলাক্ষী বিশ্বাসকে ৪ হাজার ৯০৫ ভোটে পরাজিত করে প্রথমবার বিধায়ক নির্বাচিত হন।
২০১১ সালের নির্বাচনে তিনি টিকিট পাননি। তারপরের ২০১৬ সালের বিধানসভা নির্বাচনে দুলাল বর জাতীয় কংগ্রেস প্রার্থী হিসাবে বাগদা কেন্দ্র থেকে ভোটে দাঁড়ান এবং তৃণমূল প্রার্থী উপেন্দ্রনাথ বিশ্বাস কে ১২ হাজার ২৩৬ ভোটে হারিয়ে আরেকবার বাগদার বিধায়ক নির্বাচিত হন।
২০১৬ সালে কংগ্রেসের টিকিটে বিধায়ক নির্বাচিত হবার কিছুদিন পর তিনি আবার পুনরায় তৃণমূলে যোগ দেন। তৃণমূলে কয়েকমাস থাকার পর ২০১৯ সালের লোকসভা নির্বাচনে দুলাল বর ভারতীয় জনতা পার্টিতে যোগদান করেন।
বিজেপিতে থাকা কালীন দুলাল বর বিজেপির এসসি-এসটি মোর্চার রাজ্য সভাপতির দায়িত্ব পান। কিন্তু ২০১৬ সালের বিধানসভা ভোটে টিকিট না পেয়ে দুলাল বর সেই পদ থেকে ইস্তফা দেন।
সমর মুখার্জি

সমর মুখার্জি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় পাঁচবার রতুয়া বিধানসভা কেন্দ্রের বিধায়ক হিসেবে নির্বাচিত হয়েছেন।
অপূর্ব সরকার

অপূর্ব সরকার হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০০৬ সাল থেকে পশ্চিমবঙ্গ বিধানসভায় কান্দি বিধানসভা কেন্দ্রের বিধায়ক হিসেবে দায়িত্ব পালন করছেন।
আন্নাসাহেব শঙ্কর জোল্লে

আন্নাসাহেব শঙ্কর জোল্লে হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। সপ্তদশ লোকসভা নির্বাচনে তিনি চিক্কোদি লোকসভা কেন্দ্রের লোকসভা সদস্য হিসেবে নির্বাচিত হন।
রাজা অমরেশ্বরা নায়েক

রাজা অমরেশ্বরা নায়েক হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। সপ্তদশ লোকসভা নির্বাচনে তিনি রাইচুর লোকসভা কেন্দ্রের লোকসভা সদস্য হিসেবে নির্বাচিত হন।
ওয়াই. দেবেন্দ্রাপ্পা

ওয়াই. দেবেন্দ্রাপ্পা হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। সপ্তদশ লোকসভা নির্বাচনে তিনি বেল্লারি লোকসভা কেন্দ্রের লোকসভা সদস্য হিসেবে নির্বাচিত হন।
এ. নারায়ণস্বামী

এ. নারায়ণস্বামী হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। সপ্তদশ লোকসভা নির্বাচনে তিনি চিত্রাদুর্গা লোকসভা কেন্দ্রের লোকসভা সদস্য হিসেবে নির্বাচিত হন।
বি. এন. বাচে গৌড়া

বি. এন. বাচে গৌড়া হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। সপ্তদশ লোকসভা নির্বাচনে তিনি চিকবাল্লাপুর লোকসভা কেন্দ্রের লোকসভা সদস্য হিসেবে নির্বাচিত হন।
এস. মুনিস্বামী

এস. মুনিস্বামী হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। সপ্তদশ লোকসভা নির্বাচনে তিনি কোলার লোকসভা কেন্দ্রের লোকসভা সদস্য হিসেবে নির্বাচিত হন।
প্রতিমা ভৌমিক

প্রতিমা ভৌমিক হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। সপ্তদশ লোকসভা নির্বাচনে তিনি ত্রিপুরা পশ্চিম লোকসভা কেন্দ্রের লোকসভা সদস্য হিসেবে নির্বাচিত হন।
রাজকুমার রঞ্জন সিং

রাজকুমার রঞ্জন সিং হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। সপ্তদশ লোকসভা নির্বাচনে তিনি ইনার মনিপুর লোকসভা কেন্দ্রের লোকসভা সদস্য হিসেবে নির্বাচিত হন।
চলচ্চিত্রের পোস্টার

চলচ্চিত্রের পোস্টার এমন পোস্টার যা কোনো চলচ্চিত্রের বিজ্ঞাপনের উদ্দেশ্যে ব্যবহৃত হয়। নির্মাতা স্টুডিওগুলি বিভিন্ন গার্হস্থ্য এবং আন্তর্জাতিক বাজারের আকার এবং সামগ্রীর উপর নির্ভর করে বিভিন্ন পোস্টার মুদ্রণ করে। এ ধরনের পোস্টার সাধারণত লেখার সঙ্গে চিত্রের সমন্বয়ে তৈরি হয়ে থাকে। বর্তমান যুগের পোস্টারে প্রায়ই চলচ্চিত্রের প্রধান অভিনয়শিল্পীদের আলোকচিত্র বৈশিষ্ট্যায়িত হতে দেখা যায়। ১৯৮০-এর দশকের পূর্বে, আলোকচিত্রের পরিবর্তে চিত্রণ বা ইলাস্ট্রেশন খুবই পরিচিত ছিল। চলচ্চিত্র পোস্টারগুলির লেখায় সাধারণত বড় অক্ষরে এবং প্রায়ই প্রধান অভিনয়শিল্পীদের নাম এবং চলচ্চিত্রের শিরোনাম থাকে। পাশাপাশি এতে ট্যাগলাইন, পরিচালকের নাম, অন্যান্য মুখ্য চরিত্রের নাম, মুক্তির তারিখ ইত্যাদি অন্তর্ভুক্ত থাকতে পারে।
চলচ্চিত্রের পোস্টারগুলি সাধারণত প্রেক্ষাগৃহের ভেতরে এবং বাইরে রাস্তায় বা অন্যত্র দোকানগুলির সামনে প্রদর্শিত হয়। একই চিত্রগুলি চলচ্চিত্র প্রদর্শকের প্রেসবুকে উপস্থিত হতে দেখা যায় এবং ওয়েবসাইট, ডিভিডি (এবং ঐতিহাসিকভাবে ভিএইচএস) মোড়কিকরণ, ফ্লায়ার, সংবাদপত্র এবং ম্যাগাজিন, বিজ্ঞাপন ইত্যাদি মাধ্যমে ব্যবহৃত হয়ে থাকে।
চলচ্চিত্রের পোস্টারগুলি চলচ্চিত্রের সর্বপ্রথম সর্বজনীন প্রদর্শনী থেকে ব্যবহৃত হয়ে আসছে।
চলচ্চিত্রে পোস্টার বিভিন্ন দেশের উপর নির্ভর করে বিভিন্ন আকার বা মাপ এবং শৈলী অনুযায়ী ভিন্ন হয়ে থাকে। সবচেয়ে সাধারণ এবং প্রচলিত মাপসমূহ নিচে তালিকাভুক্ত করা হয়েছে।
জ্যোতির্ময় সিং মাহাতো

জ্যোতির্ময় সিং মাহাতো হলেন একজন ভারতীয় রাজনীতিব। তিনি ভারতীয় জনতা পার্টির সদস্য হিসাবে ২০১৯ সালের সপ্তদশ লোকসভা নির্বাচনে পুরুলিয়া লোকসভা কেন্দ্র থেকে নির্বাচিত হন। তিনি জুন ২০২০ থেকে বিজেপির পশ্চিমবঙ্গ ইউনিটের রাজ্য সাধারণ সম্পাদকের একজন হিসাবেও দায়িত্ব পালন করছেন।
আম্মান কে. অর্জুনান

আম্মান কে. অর্জুনান হলেন একজন ভারতীয় রাজনীতিবিদ, যিনি সর্বভারতীয় আন্না দ্রাবিড় মুনেত্র কড়গমের রাজনীতির সাথে যুক্ত। ২০১৬ সাল থেকে তিনি তামিলনাড়ু বিধানসভায় কোইম্বাতোর দক্ষিণ বিধানসভা কেন্দ্রের বিধায়ক হিসেবে দায়িত্ব পালন করছেন।
রামগোপালপুর জমিদার বাড়ি

রামগোপালপুর জমিদার বাড়ি বাংলাদেশের ময়মনসিংহ জেলার গৌরীপুর উপজেলায় অবস্থিত এক ঐতিহাসিক জমিদার বাড়ি। 
প্রায় ১৮৫০ শতকের দিকে এই জমিদার বাড়িটি প্রতিষ্ঠিত হয়। তবে এই জমিদার বংশের মূল প্রতিষ্ঠাতা কে ছিলেন তা ইতিহাস থেকে জানা যায়নি। তবে এই জমিদার বংশের বেশ কয়েকজন বিখ্যাত জমিদারের নাম ইতিহাসের পাতায় উল্লেখ রয়েছে। তাদের কর্মের কারণেই আজকে ইতিহাসের পাতায় তাদের নাম। কাশী কিশোর রায় চৌধুরী রায় ছিলেন এই জমিদার বংশের একজন উল্লেখযোগ্য ব্যক্তি। তার জমিদারী আমলে এই জমিদার বাড়ি অনেক উন্নত হয় ও জমিদার বাড়ির সৌন্দর্য বৃদ্ধি পায়। তার মত তার ছেলে যোগেন্দ্র কিশোরা রায় চৌধুরীও একজন উল্লেখযোগ্য ব্যক্তি ছিলেন। ময়মনসিংহের গৌরীপুর ও তৎসন্নিহিত এলাকার জমিদারদের ইতিহাস “বারেন্দ্রবাহ্মণ জমিদার” গ্রন্থ রচনা করে তিনি অনেক খ্যাতি অর্জন করেন। এছাড়াও তিনি ব্রিটিশদের কাছ থেকে "রাজা" উপাধি ও "অনারারী ম্যাজিস্ট্রেট" পদ লাভ করেন। তিনি তার জমিদারীর সময়ে কারিগরি শিক্ষা বিস্তারের জন্য তার বাবা জমিদার কাশী রায় চৌধুরীর নামে "কাশী কিশোর কারিগরি বিদ্যালয়" প্রতিষ্ঠা করেন। তিনি চার সন্তানের জনক ছিলেন। তারপরে চার সন্তানের মধ্যে এই জমিদারীর দায়িত্ব পান তৃতীয় জন। যার নাম ছিলো শৌরিন্দ্র কিশোর রায় চৌধুরী। ইতিহাস থেকে জানা যায় যে, এই জমিদার বংশের অধিকাংশ লোকেরা সঙ্গীতের প্রতি অনেক দুর্বল ছিলেন। তারা সঙ্গীতকে খুবই ভালোবাসতেন। তাইতো তাদের যেকোনো অনুষ্ঠানে সঙ্গীতচর্চা অনেক গুরুত্ব পেত। এই জমিদার বংশের একজন জমিদার হরেন্দ্র কিশোর রায় চৌধুরী ছিলেন তবলা সাধক। তিনি তবলা বাজানোতে ভালো পারদর্শী ছিলেন। তিনি ঐসময়ে সংগীত নিয়ে ইংরেজি ভাষায় একটি গ্রন্থ "দ্য মিউজিয়াম অব ইন্ডিয়া" লিখেন। যা ঐসময়ে বেশ সাড়া জাগিয়েছিল। এছাড়াও তিনি তবলা বিষয়ে উপর বিভিন্ন পত্রিকায় নিয়মিত প্রবন্ধ লিখতেন। তার আমলেই তৎকালীন ভারতবর্ষের বিখ্যাত তবলা সাধক তানসেন এর শেষ বংশধর ওস্তাদ মোহাম্মদ আলী খাঁ, দিল্লীর ওস্তাদ মসিদ খাঁ ও ওস্তাদ দবির খাঁ সহ অনেকেই এই জমিদার বাড়িতে বিভিন্ন অনুষ্ঠানে তবলা বাজানোর জন্য আমন্ত্রিত হতেন এবং জমিদার বাড়িতে সবসময় যাতায়াত করতেন। ভারতবর্ষ ভাগ হওয়ার পর ১৯৫৭ সালের জমিদারী প্রথা বিলুপ্তির মধ্য দিয়েই এই জমিদার বাড়ির জমিদারীর সমাপ্তি ঘটে। এরপরেই এই জমিদার বংশররা ভারতে চলে যান।
এই বাড়িতে ছিল বসবাসের জন্য ভবন, রঙ্গম, চিড়িয়াখানা, উপসনালয় বা মন্দির, বাগানবাড়ি, সাগরদীঘির কারুকার্যময় সান বাধাঁনো পুকুর ঘাট সহ ভেতর বাড়ির প্রবেশ পথে তিনতলা বিশিষ্ট প্রবেশদ্বার।
বাড়িটিতে বর্তমানে দুটি প্রবেশদ্বার, কয়েকটি ধ্বংসপ্রাপ্ত দেয়াল ও মন্দির ছাড়া আর কিছুই অবশিষ্ট নেই। একটি প্রবেশদ্বার প্রায় ধ্বংসের মুখে আরেকটি কোনোরকম টিকে আছে। আর দেয়ালগুলো অধিকাংশই ধ্বংস হয়ে গেছে এবং লতাপাতায় জরাজীর্ণ হয়ে রয়েছে। তবে এখনো জমিদার বাড়ির মন্দির বেশ ভালো অবস্থায় আছে। মন্দিরে এখনো পূজোর অনুষ্ঠান হয়ে থাকে।
এস. বালান

এস. বালান হলেন তামিলনাড়ু বিধানসভার একজন সাবেক বিধায়ক। তিনি তিনবার তামিলনাড়ু বিধানসভায় দ্রাবিড় মুনেত্র কড়গমের টিকিটে বিধায়ক হিসেবে নির্বাচিত হয়েছেন।
ডিবির হাওর

ডিবির হাওর বা শাপলার লেক জৈন্তাপুর উপজেলায় অবস্থিত একটি হাওর। এটি “লাল শাপলার বিল” নামেও পরিচিত। এখানে রয়েছে ডিবি বিল, ইয়াম বিল, হরফকাট বিল ও কেন্দ্রীবিল। এই চারটি বিলকে একত্রে লাল শাপলার বিল বলা হয়ে থাকে, চারটি সংযুক্ত বিলের আয়তন ৯০০ একর বা ৩.৬৪ বর্গকিমিঃ। প্রাকৃতিক ভাবে এইখানে লাল শাপলার জন্ম।
ডিবির হাওর, ইয়াম, হরফকাটা কেন্দ্রী বিলসহ রয়েছে চারটি বিল। বিলগুলোকে কেন্দ্র করেই নাম করা হয়েছে ডিবির হাওর। চারটি বিলের অবস্থান বাংলাদেশ-ভারত সীমান্তবর্তী মেঘালয় পাহাড়ের পাদদেশে। বিলগুলো রূপ নিয়েছে শাপলার রাজ্যে। বিলে ফুটে থাকে অজস্র লাল শাপলা। ডিবির হাওরের আকর্ষণ হলো হাওরের পারেই পাহাড়ের সারি।
এই বিলে আগে কোনো ধরনের শাপলা ছিল না। ৩০ বছর আগে সীমান্তের ওপারে খাসিয়া সম্প্রদায় লাল শাপলা দিয়ে পূজা-অর্চনা করত। খাসিয়া পরিবার ডিবি বিলে লাল শাপলার চারা রোপণ করেন পূজা-অর্চনায় ফুলের চাহিদা মেটাতে। সেই থেকে একে একে ডিবি বিল, কেন্দ্রি বিল, হরফকাটা বিল, ইয়ামবিলসহ পার্শ্ববর্তী জনসাধারণের পুকুর-নালা পরিপূর্ণ হয়ে পড়ে লাল শাপলায়। চারটি বিলের অন্তত ৭০০ একর জায়গা লাল শাপলা দখল করে আছে। জৈন্তা রাজ্যের রাজা রাম সিংহকে এ হাওরে ডুবিয়ে মারা হয়েছিলো। সেই স্মৃতিতেই নির্মিত দুইশত বছরের পুরাতন একটি মন্দির ও আছে সেখানে। 
প্রতিবছর অসংখ্য পরিযায়ী পাখি আসে এই ডিবির হাওরে। যার মধ্যে রয়েছে বালিহাঁস পাতিসরালি, পানকৌড়ি, সাদাবক ও জল ময়ুরী।
ডিবির হাওরে চেড়াপুঞ্জি থেকে নেমে সাদা পাথর। একে ঘিরে পাথর ভাঙ্গার অঞ্চল করতে প্রশাসন হাওর এলাকার ৯০০ একর জায়গার মধ্যে ৬২৫ একর জায়গার শ্রেণি পরিবর্তন করেছে। পবিবেশ বিপর্যয়ের আশঙ্কায় ডিবির হাওরে পাথর ভাঙার কল স্থাপনের পরিকল্পনা বাতিলের দাবি জানিয়েছে বাংলাদেশ পরিবেশ আইনবিদ সমিতি (বেলা) ও আন্তর্জাতিক পরিবেশবাদী সংগঠন ওয়াটারকিপারস বাংলাদেশ।
আখনি

আখনি বা আখনি পোলাও বাংলাদেশের চাটগাঁ ও সিলেট অঞ্চলসমূহের বাঙালি মুসলিমদের একটি জনপ্রিয় প্রচলিত খাবার। চাল, ঘি, গরম মশলা, সবজি এবং মাংস মিশিয়ে রান্না করা এই খাবারটি একটি ঐতিহ্যবাহী খাবার হিসাবে সুপরিচিত। কথিত আছে যে একজন সাধারণ চট্টগ্রামের লোক প্রতি সপ্তাহে অন্তত এক বর্তন আখনি পোলাও খায়।
চাল দ্বারা তৈরি এই খাবারটির উৎপত্তি হয় পূর্ব বাংলার মুসলমানদের মাধ্যমে। এটি প্রায়শই বিরিয়ানি বা পোলাও'র একটি বিশেষ প্রকরণ হিসাবে বিবেচিত হয়; ফলে এটিকে আখনি বিরিয়ানী এবং আখনি পোলাও নামে ডাকা হয়। এই খাদ্যের পদটি সারা বাংলাদেশ জুড়ে, একই সাথে বিদেশী বাংলাদেশীদের মধ্যেও জনপ্রিয়।
মাংস ছোট টুকরো করে ধুয়ে আদা, রসুন, জিরা, টক দই, বাদাম বাটা, পেঁয়াজ, লবণ, গরম মসলা, তেজপাতা ও তেল দিয়ে কষিয়ে নিয়ে তেলে চাল (তুলশীমালা চাল, কালিজিরা চাল, চিনিগুড়া চাল ইত্যাদি) ভেজে তাতে এই কষানো মাংস আলু, গাজর, মটরশুঁটি, আলুবোখারা, কাঁচামরিচ দিয়ে নেড়ে-চেড়ে পরিমাণমতো গরম পানি দিয়ে চাল আধাসেদ্ধ করে এরপর পানি শুকিয়ে এলে পাত্রের নিচে পুরোনো তাওয়া দিয়ে দমে রাখতে হয়। চাল সেদ্ধ হয়ে ঝরঝরে হলে তাতে কেওড়া জলে গোলানো দুধ দিয়ে মিনিট পাঁচেক চুলায় রেখে নামিয়ে নিতে হয়।
চৌমুহনী পৌরসভা

চৌমুহনী পৌরসভা বাংলাদেশের নোয়াখালী জেলার অন্তর্গত একটি পৌরসভা।
চৌমুহনী পৌরসভার আয়তন ২০.৭০ বর্গ কিলোমিটার।
২০১১ সালের আদমশুমারি অনুযায়ী চৌমুহনী পৌরসভার জনসংখ্যা ৮০,০০১ জন।
বেগমগঞ্জ উপজেলার মধ্যাংশে চৌমুহনী পৌরসভার অবস্থান। এ পৌরসভার উত্তর-পশ্চিমে মিরওয়ারিশপুর ইউনিয়ন, উত্তরে নরোত্তমপুর ইউনিয়ন, উত্তর-পূর্বে দুর্গাপুর ইউনিয়ন, পূর্বে হাজীপুর ইউনিয়ন, দক্ষিণে শরীফপুর ইউনিয়ন ও একলাশপুর ইউনিয়ন এবং দক্ষিণ-পশ্চিমে ও পশ্চিমে বেগমগঞ্জ ইউনিয়ন অবস্থিত।
চৌমুহনী পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ। এটি একটি "ক" শ্রেণীর পৌরসভা।
ওয়ার্ডভিত্তিক চৌমুহনী পৌরসভার এলাকাসমূহ হল:
১৯৭৩ সালে চৌমুহনী পৌরসভা প্রতিষ্ঠা লাভ করে।
২০১১ সালের আদমশুমারি অনুযায়ী চৌমুহনী পৌরসভার স্বাক্ষরতার হার ৬৭.২%। এ পৌরসভায় ৩টি কলেজ, ৮টি মাধ্যমিক বিদ্যালয় এবং ১৬টি প্রাথমিক বিদ্যালয় রয়েছে।
কলেজ
মাধ্যমিক বিদ্যালয়
প্রাথমিক বিদ্যালয়
নোয়াখালী জেলার মূল কেন্দ্রে অবস্থিত হওয়ায় চৌমুহনী পৌরসভা থেকে বাংলাদেশের সকল বড় শহরগুলোতেই বাস-ট্রেন যোগে সহজেই যাতায়াত করা যায়। 
চৌমুহনী বৃহত্তর নোয়াখালীর বাণিজ্যিক শহর হিসেবে পরিচিত। এই অঞ্চলের অধিকাংশ বাজারের পাইকারী পণ্য চৌমুহনী থেকে নেয়া হয়। চৌমুহনীতে রয়েছে বাংলাদেশের অন্যতম বৃহৎ বইয়ের বাজার। চৌমুহনীতে আরও রয়েছে সরিষার তেল কারখানা, মুড়ি কারখানা, রাইস মিল, ডেল্টা জুট মিল, গ্লোব ফার্মাসিউটিক্যাল, বিসিক শিল্প নগরীসহ উল্লেখযোগ্য সংখ্যক বৃহৎ ও মাঝারি শিল্প কল কারখানা।
জাতীয় সমাজতান্ত্রিক দল (জাসদ) গঠনের পরিকল্পনাকারী।
সাবেক সেনাপ্রধান, বাংলাদেশ সেনাবাহিনী।
কমান্ড্যাট লেফটেন্যান্ট জেনারেল, জাতীয় প্রতিরক্ষা কলেজ (বাংলাদেশ)।
প্রতিষ্ঠাতা সভাপতি, বাংলাদেশ জাতীয় শ্রমিক লীগ।
সংসদ সদস্য, নোয়াখালী-৩ আসন।
বর্তমান পরিষদ
মাহমুদুন্নবী

মাহমুদুন্নবী (জন্ম: ডিসেম্বর ১৬, ১৯৩৬; মৃত্যু: ডিসেম্বর ২০, ১৯৯০) একজন খ্যাতনামা বাংলাদেশী সঙ্গীত শিল্পী। তিনি 'আমি সাত সাগর পাড়ি দিয়ে কেন সৈকতে পড়ে আছি', 'আয়নাতে ঐ মুখ দেখবে যখন', 'সুরের ভুবনে আমি আজও পথচারী', 'ক্ষমা করে দিও যদি না তোমায় মনের মত গান শুনাতে পারি', 'গানের খাতায় স্বরলিপি লিখে বল কি হবে?' ইত্যাদি জনপ্রিয় গানের গায়ক।
১৯৩৬ সালের ১৬ই ডিসেম্বর বর্তমান ভারতের বর্ধমান জেলার কাটোয়া মহকুমার কেতুগ্রাম নামক এক থানা সংযুক্ত গ্রামে মাহমুদুন্নবী'র জন্ম।
মাহমুদুন্নবী'র চার সন্তান। তারা হলেন কণ্ঠশিল্পী সামিনা চৌধুরী, সঙ্গীতশিল্পী ফাহমিদা নবী, শিল্পী রিদওয়ান নবী পঞ্চম ও তানজিদা নবী।
মাহমুদুন্নবী ছিলেন সহজ-সরল, মিষ্টভাষী এবং গানপাগল অভিমানী এক মানুষ। জীবনের শেষ দিন পর্যন্ত তিনি কেবল গান-ই লালন করেছেন তার হৃদয়ে। তার উল্লেখযোগ্য গানগুলোর মধ্যে “তুমি যে আমার কবিতা, আমারও বাঁশি রাগিণী”, “তুমি কখন এসে দাড়িয়ে আছো আমার অজান্তে”, “ও গো মোর মধুমিতা”, “সালাম পৃথিবী তোমাকে সালাম দুনিয়া কে করেছো টাকার গোলাম”, “আমি সাত সাগর পাড়ি দিয়ে কেন সৈকতে পড়ে আছি” অন্যতম। মাহমুদুন্নবী বাংলাদেশের আধুনিক ও চলচ্চিত্রের গানে যে শুভ সূচনার উন্মেষ ঘটিয়েছিলেন সেই ধারাবাহিকতা আজ এই দেশের চলচ্চিত্রের গানে লক্ষ্য করা যায়না বললেই চলে।
১৯৭৬ সালে মুক্তিপ্রাপ্ত রোমান্টিক চলচ্চিত্র দি রেইন-এ "আমি তো আজ ভুলে গেছি সবই" গানটির জন্য তিনি শ্রেষ্ঠ পুরুষ কণ্ঠশিল্পী হিসেবে ১৯৭৭ সালে ২য় জাতীয় চলচ্চিত্র পুরস্কার লাভ করেন 
শিল্পী মাহমুদুন্নবী তার চার সন্তান ও অগণিত ভক্ত-শ্রোতা রেখে ১৯৯০ সালের ২০ ডিসেম্বর মৃত্যুবরণ করেন।
কুন্দপুকুর ইউনিয়ন

কুন্দপুকুর ইউনিয়ন বাংলাদেশের নীলফামারী জেলার সদর উপজেলার অন্তর্গত একটি ইউনিয়ন।
নীলফামারী শহরে কাছে ও শহর থেকে দক্ষিণ দিকে অবস্থিত।
কুন্দুপুকুর ইউনিয়নের অর্থনীতি মূলত কৃষিনির্ভর। এই ইউনিয়নের বেশিরভাগ লোক কৃষি পেশার সাথে জড়িত। এখানকার প্রধান অর্থকরী ফসল ধান, ভুট্টা,আলু,গম,মরিচ,পেঁয়াজ,পটল,করলা সরিষা,টমেটো, বিভিন্ন ধরণের শাকসবজি সহ ইত্যাদি।
কুন্দুপুকুর ইউনিয়নে বেশ কয়েকটি ছোট বড় বাজার আছে । সবচেয়ে বড় বাজার হলো পুলের হাট ও ডেবিরডাঙ্গা।
দ্য চ্যাম্পিয়ন (১৯১৫-এর চলচ্চিত্র)

দ্য চ্যাম্পিয়ন (ইংরেজি: The Champion; বাংলা অনুবাদ: "বিজয়ী") হল চার্লি চ্যাপলিন রচিত ও পরিচালিত ১৯১৫ সালের মার্কিন হাস্যরসাত্মক নির্বাক চলচ্চিত্র। চলচ্চিত্রটি প্রযোজনা করে এসানে স্টুডিওজ। ছবিটি এসানের নাইলস স্টুডিওতে চিত্রায়িত হয়। এতে প্রধান চরিত্রে অভিনয় করেন চ্যাপলিন, এডনা পারভায়েন্স ও লিও হোয়াইট। এছাড়া এসানের সহ-মালিক ও তারকাশিল্পী ব্রঙ্কো বিলি অ্যান্ডারসনকে বক্সিং ম্যাচের একটি দৃশ্যে দেখা যায়।
চার্লি তার বুলডগ নিয়ে হাটার পথে একটি বক্সিং ট্রেনিং ক্যাম্পের সামনে গুড লাক হর্সশু পায়। সেখানে সে বিজ্ঞাপন দেখে যে স্পাইক ডুগ্যানের বক্সিং সহযোগী লাগবে। চার্লি তার বুলডগ নিয়ে ক্যাম্পে প্রবেশ করে। সেখানে তাকে প্রথমে সহযোগী হিসেবে নিয়ে যাওয়া হয়। কিন্তু সে ডুগ্যানকে তার কাজে সহায়তা না করায় অন্যদের সুযোগ দেওয়া হয়। বাকিরা ডুগ্যানের মার খেয়ে ফিরে আসার পর চার্লি তার গ্লোভসে হর্সশু পরে এবং ডুগ্যানকে পরাজিত করে। প্রশিক্ষক এবার চার্লিকে বিশ্ব প্রতিযোগিতার জন্য প্রস্তুত করে। প্রশিক্ষকের কন্যা এডনার সাথে চার্লির ভাব হয়। একজন জুয়াড়ী তাকে হেরে যাওয়ার জন্য টাকার প্রদানের প্রস্তাব দেয়, কিন্তু চার্লি তা প্রত্যাখ্যান করে। চূড়ান্ত খেলায় চার্লি তার প্রতিদ্বন্দ্বীকে হারিয়ে বিজয়ী হওয়ার গৌরব অর্জন করে।
গৌড় গোবিন্দ

গৌড় গোবিন্দ ১৩০০ শতকের শ্রীহট্ট অঞ্চলের খণ্ড রাজ্য গৌড়ের শাসক। তার নাম গোবিন্দ; এর সাথে রাজ্যের নাম "গৌড়" সংযুক্ত হয়ে তিনি 'গৌড় গোবিন্দ' নামে অভিহিত হন। রাজা গৌর গোবিন্দ ছিলেন কট্টর হিন্দু। শ্রীহট্টের ইতিহাসে তিনি খ্যাত। হযরত শাহ জালাল (রহ.) সিলেট অভিযানে মুসলিম সৈন্যবাহিনীর গৌর জয় হলে রাজা গৌড় গোবিন্দ ছেড়ে যান এবং সিলেট মুসলিমদের শাসনাধীন হয়।
ঐতিহাসিক বর্ণনা অনুসারে তুর্কিদের বঙ্গ বিজয়ের মধ্য দিয়ে শ্রীহট্টে মুসলিম জনবসতি গড়ে ওঠে ছিল। সিলেটের টুলটিকর মহল্লায় ও হবিগঞ্জের তরফে তৎকালে মুসলিমরা বসতি গড়েছিলেন। এ সময় শ্রীহট্টের গৌড় রাজ্যে গৌড় গোবিন্দ রাজা ছিলেন। গৌড় রাজ্যের অধিবাসী বোরহান উদ্দীন নামে জনৈক মুসলিম নিজ ছেলের জন্ম উপলক্ষে গরু আকিকা করেন। এই খবর জানার পর রাজা গৌড় গোবিন্দ রেগে যান। কারণ হিন্দুধর্মে গোহত্যা পাপ। এর শাস্তি হিসেবে রাজা বোরহান উদ্দীনের নিষ্পাপ ছেলেকে ধরে নিয়ে হত্যা করে ও বোরহান উদ্দীনের ডান হাত কেটে দেয়। এই ঘটনার ভিত্তিতে হযরত শাহ জালাল (রহ.) সিলেটে আগমন করার পর রাজা গৌড় গোবিন্দের পতন ঘটে।
জেরেমি রে টেইলর

জেরেমি রে টেইলর (জন্মঃ জুন ২, ২০০৩) একজন মার্কিন অভিনেতা, তিনি জনপ্রিয় মার্কিন লেখক স্টেফিন কিং এর উপন্যাস "ইট" এর আদলে তৈরী মার্কিন অতিপ্রকৃত অধীরতামূলক চলচ্চিত্র ইট এর ২০১৭ সালের সংস্করণে "বেন হেন্সকম" ভূমিকায় অভিনয় করার জন্য সবার নিকট বিশেষ ভাবে পরিচিত।
জেরিমির জন্ম মার্কিন যুক্তরাষ্ট্রের টেনেসি রাজ্যের ব্লাফ সিটি নামক জেলায়। তিনি তার ৬'জন সহোদরদের মধ্যে সবচেয়ে কনিষ্ঠতম। তার মাতা ট্রেসি টেইলর একটি ব্যান্ডের পরিচালক, জেরেমি তার মাতার সাথে বিভিন্ন স্থানে ভ্রমণ করেন এবং নিজেকে মঞ্চের এমন পর্যায়ের ব্যক্তিত্বে বিকশিত করে গড়ে তুলেন যা তার পরিবারকে মুগ্ধ করে। মাত্র আট বছর বয়সে জেরেমি একজন প্রতিভাবান পরিচালকের সাথে চুক্তিতে আবদ্ধ হন এবং তার অভিনয় জীবনের যাত্রা শুরু করেন।
ইয়ালো স্পট সুইফ্‌ট

ইয়ালো স্পট সুইফ্‌ট (বৈজ্ঞানিক নাম: "Polytremis eltola (Hewitson)") এক প্রজাতির মাঝারী আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।
ইয়ালো স্পট সুইফ্‌ট এর প্রসারিত অবস্থায় ডানার আকার ৩৫-৪৫ মিলিমিটার দৈর্ঘের হয়।
ভারতে প্রাপ্ত ইয়ালো স্পট সুইফ্‌ট এর উপপ্রজাতিসমূহ হল-
এই প্রজাতি ভারত এর জন্মু ও কাশ্মীর থেকে অরুণাচল প্রদেশ পর্যন্ত, নেপাল, ভুটান , মায়ানমার এবং পাকিস্তান এর বিভিন্ন অঞ্চলে দেখা যায়।
এই প্রজাতি আকারে বড় এবং এদের ডানার উপরিতল বাদামী বর্ণের। সামান্য ডানার উভয়পৃষ্ঠে বিভিন্ন আকারের ঈষৎ স্বচ্ছ হলুদ ছোপ দেখা যায়। উক্ত হলুদ ছোপগুলির মধ্যে ২ এবং ৩ নং শিরার মধ্যবর্তী ছোপগুলি সবচেয়ে বড় এবং বর্গক্ষেত্রিক।
পিছনের ডানার উপরি এবং নিম্নপৃষ্ঠে ৪ ও ৫ নং ইন্টারস্পেসের মধ্যবর্তী অংশে কয়েকটি ছোট হলুদ ছোপ যুক্ত হয়ে একটি বড় ছোপ সৃষ্টি করে। এছাড়াও ২ ও ৩ নং ইন্টারস্পেসে কিছু ছোট ছোপ দেখা যায়।
উভয় ডানারই উপরিতলে গোড়ার দিকের (বেস্‌) অংশ কমলা-হলুদ রোঁয়ায় আবৃত। পিছনের ডানার নিম্নতলের রঙ অধিকতর কলমা-হলুদ। পুরুষ নমুনাদের ছোপগুলি হলদেটে, তবে স্ত্রী নমুনার ছোপগুলি সাদা, ডানার প্রান্তরেখা বরাবর হলুদ রোঁয়াযুক্ত।
এই প্রজাতি পাহাড়ী বনভূমিতেই আবদ্ধ থাকে সাধারনত ২৭০০মিটার উঁচু অবধি এদের বিচরণ নথিভুক্ত আছে। উপযুক্ত বাসস্থানে মার্চ থেকে নভেম্বর পর্যন্ত এদের দর্শন মেলে। অন্যান্য সুইফ্‌ট এর মত এরাও দ্রুতবেগে উড়তে পারে। টেরটোরিয়াল স্বভাবযুক্ত হওয়ায়, এরা দ্রুত এক চক্কর কেটে পুনরায় পূর্বের জায়গায় ফিরে আসে। এরা রৌদ্র পোহাতে পছন্দ করে এবং প্রয়শই আংশিক ডানা মেলে এদের রোদ বসে থাকতে দেখা যায়। ফুলে বসা এবং ফুলের মধু সংগ্রহ করা এদের খুব পছন্দের।
ভবতারণ শিব মন্দির

ভবতারণ শিব মন্দির নবদ্বীপ শহরের দ্বিশতাধিক প্রাচীন একটি শিব মন্দির। এই শিব মন্দিরটি বাংলার মন্দির স্থাপত্যের বিরলরীতির অষ্টকোণাকৃতি শিখর মন্দির। পশ্চিমবঙ্গ হেরিটেজ কমিশন ২০১৯ খ্রিস্টাব্দে মন্দিরটিকে নবদ্বীপের "হেরিটেজ মন্দির" হিসেবে তালিকাভুক্ত করেছে। নবদ্বীপের পোড়ামাতলায় এই মন্দিরের পাশেই পোড়ামা কালী মন্দির ও মা ভবতারিণী মন্দির অবস্থিত।
রাজা রাঘব ১৬৬৯ খ্রিস্টাব্দে নবদ্বীপে অপরূপ একটি গণেশ মূর্তি স্থাপন করেছিলেন। সেইসঙ্গে একটি শিবলিঙ্গ স্থাপনের অভিপ্রায়ে একটি মন্দির নির্মাণ করলেও মন্দির সম্পন্ন করার পূর্বেই তিনি মারা যান। পিতার অসমাপ্ত কাজ শেষ করেন তাঁর ছেলে রাজা রুদ্র রায়। ১৬৮৩ থেকে ১৬৯৪ খ্রিস্টাব্দের মধ্যে রাজা রুদ্র রায় নবদ্বীপে গৌরীপট্ট সংবলিত ব্রাহ্মণ্য-সংস্কৃতির প্রথম শিব মূর্তিটি স্থাপন করেছিলেন। তখন সেটি "রাঘবেশ্বর শিব" নামে পরিচিত ছিল। কিন্তু ১৭৬০ খ্রিস্টাব্দের গঙ্গার ভাঙনে এই মন্দিরসহ মূর্তিটি গঙ্গাগর্ভে নিমজ্জিত হলে তার প্রায় ৬৫ বছর পর রাজা গিরিশচন্দ্র ১৮২৫ খ্রিস্টাব্দে পোড়ামাতলায় শিব মূর্তিটি ভবতারণ নামে পুন:স্থাপিত করেন, যা বর্তমানে ভবতারণ শিব নামে পরিচিত।
ভবতারণ মন্দিরটি বর্তমানে সংস্কৃত না হলেও ১৯১১ থেকে ১৯২৮ খ্রিস্টাব্দের মধ্যে রাজা ক্ষৌণীশচন্দ্রের সময় মন্দিরটি সংস্কৃত হয়।
অষ্টকোণাকৃতি শিখর স্থাপত্যের এই মন্দির সমগ্র বাংলায় খুবই কম দেখা যায়। এই সম্পর্কে নবদ্বীপ পুরাতত্ত্ব পরিষদের সম্পাদক শান্তিরঞ্জন দেব বলেছেন, 
প্রায় দুশো বছরের অধিক এই প্রাচীন মন্দিরটিকে তত্সংলগ্ন একটি প্রাচীন বটগাছ আষ্টেপৃষ্টে আবৃত আছে। এই বটগাছের গোড়াতেই ঘট স্থাপন করে পোড়ামা পূজিত হওয়ায় বর্তমানে বটগাছের কোনো ক্ষতিসাধন করে মন্দিরের কোনো বৃহত সংস্কার বর্তমানে সম্ভবপর নয়।
বুড়োশিব মন্দির, নবদ্বীপ

বুড়োশিব মন্দির নবদ্বীপ শহরের একটি দ্বিশতাধিক প্রাচীন শিব মন্দির। বাংলার মন্দির স্থাপত্য রীতির নবরত্ন ধারায় মন্দিরটি নির্মিত হয়েছে। নবদ্বীপের বুড়োশিবতলায় মন্দিরটি অবস্থিত। মন্দিরটি দ্বিশতাধিক প্রাচীন হলেও শিব মূর্তিটি আরো বেশি প্রাচীনত্বের স্মৃতি বহন করছে।
বুড়োশিবের আদি প্রাচীন মন্দিরটি নবদ্বীপ পৌরসভার প্রথম কমিটির সদস্য কৃষ্ণকান্ত শিরোমণি ১৮৮২ খ্রিষ্টাব্দের পূর্বে প্রতিষ্ঠা করেন। পরে ১৯০৭ খ্রিষ্টাব্দে তারাপ্রসন্ন চূড়ামণির প্রচেষ্টায় বর্তমান ""নবরত্ন"' মন্দিরটি নির্মাণ করেন। মন্দিরগাত্রের উৎকীর্ত ফলক থেকে জানা যায় যে মন্দিরটি ১৩১৬ বঙ্গাব্দে সংস্কৃত হয়। নবদ্বীপের প্রবীণ নাগরিকদের কাছ থেকে জানা যায় যে, মন্দিরের বারান্দা এবং চূড়াগুলির নির্মাণ ১৯০৭ খ্রিষ্টাব্দে হলেও গর্ভগৃহটি প্রাচীন, পাতলা টালি ইটের নির্মিত। মন্দিরে বুড়োশিব ছাড়াও কষ্টিপাথর নির্মিত দশভুজা মহিষাসুরমর্দিনী, প্রস্তর নির্মিত গণেশ মূর্তি, সূর্য নামে পরিচিত ক্ষুদ্র স্ফটিক খণ্ড ও তামার মঙ্গলচণ্ডী বিগ্রহ ছিল। ১৯৯৮ খ্রিস্টাব্দে মহিষাসুরমর্দিনী বিগ্রহটি মন্দির থেকে অপহৃত হয়।
নবদ্বীপের বুড়োশিব মন্দিরটি প্রায় দ্বিশতাধিক প্রাচীন। তবে বুড়োশিব মূর্তিটি আরো অনেক পুরোনো। মনে করা হয় যে, সপ্তদশ শতকে বুড়োশিব মূর্তি প্রতিষ্ঠিত হয়। অষ্টাদশ শতকে রচিত কিছু গ্রন্থে এই বুড়োশিবের উল্লেখ পাওয়া যায়। অষ্টাদশ শতকে রচিত "'শ্রীশ্রীগৌরচরিত চিন্তামণি"' গ্রন্থে সুস্পষ্টভাবে বুড়োশিবের কথা আছে। আবার ১৭৭০ খ্রিষ্টাব্দে রচিত বিজয়রামসেন বিশারদের তীর্থমঙ্গলে বুড়োশিবের উল্লেখ পাওয়া যায়-
আবার নরহরি চক্রবর্তী রচিত শ্রীশ্রীগৌরচরিত চিন্তামণি গ্রন্থে বলা হয়েছে-
ফলে সুস্পষ্টভাবে বলাই যায় যে বুড়োশিব নবদ্বীপে প্রায় ৩০০-৩৫০ বছর ধরে পূজিত হয়ে চলেছে। পূর্বে নবদ্বীপের পোড়ামাতলায় শিবের বিয়ে হত। বাসন্তীপুজোর দশমীর ভোরে বুড়োশিব আর যোগনাথ শিবের জোড়া বিয়ে হত। এখনো বিয়ের যাবতীয় রীতিনীতি মেনে বুড়োশিবের বিয়ে সম্পন্ন হয়।
এপোলোনিয়াসের সমস্যা

সমতলীয় ইউক্লীডিয় জ্যামিতিতে এপোলোনিয়াসের সমস্যাটি হলোঃ এমন বৃত্ত আঁকতে হবে যা সমতলে অবস্থিত প্রদত্ত তিনটি বৃত্তের ট্যানজেন্ট হবে (চিত্র ১) পেরগা'র এপোলোনিয়াস (খ্রীষ্ট পূর্ব ২৬২ থেকে খ্রীষ্ট পূর্ব ১৯০, অথবা এর কাছাকাছি) নিজে এই সমস্যা তৈরী করে নিজেই সমাধান করেন। তার সমাধান তার বই Ἐπαφαί (Epaphaí বা ট্যানজেন্সিস) এ উল্লেখ করেন; তার এই কর্ম হারিয়ে গিয়েছিল, কিন্তু খ্রীষ্টিয় ৪র্থ শতকের এক পাপ্পাস অব আলেক্সান্দ্রিয়াএর প্রতিবেদন অনুসারে বলা হয়েছে এপোলোনিয়াসের উক্ত কর্মটি টিকে আছে। প্রদত্ত তিনটি বৃত্তের আটটি ভিন্ন ভিন্ন বৃত্ত রয়েছে যারা বৃত্তগুলোর ট্যানজেন্ট (চিত্র ২) এবং প্রত্যেকটি সমাধানই প্রদত্ত তিনটি বৃত্ত ভিন্ন ভিন্ন পথ ঘেঁষে যায়ঃ প্রতিটি সমাধানে, একটি ভিন্ন উপসেট তিনটি বৃত্ত ঘিরে রাখে (এর পরিপূরক বাদে) এবং এখানে একটি সেটের আটটি করে উপসেট আছে যাদের সদস্য সংখ্যা হলো ৩, যখন ৮=২।
১৬ শতকে, আদ্রিয়ান ভ্যান রুমেন এই সমস্যাটি ছেদকৃত পরাবৃত্ত দিয়ে সমাধান করেন, কিন্তু এই সমাধানটি কেবল রুলার এবং কম্পাস ব্যবহার করে করা যায়না। ফ্রান্সিস ভিয়েত কিছু লিমিটিং কেইস কাজে লাগিয়ে একটি সমাধান তৈরী করেনঃ এখানে তিনটি বৃত্তের যেকোনো একটি বৃত্ত একেবারে সংকুচিত হয়ে যেতে পারে যার ব্যাসার্ধ হবে শূন্য (একটি বিন্দু) অথবা ব্যাসার্ধ বেড়ে একেবারে অসীমও হয়ে যেতে পারে (একটি রেখা)। ভিয়েতের এই সহজ পদ্ধতি অনেক কঠিন সমস্যা সমাধানেও ব্যবহৃত হয়, এবং একে এপোলোনিয়াসের পদ্ধতির যুক্তিযুক্ত পুনর্গঠন বলে বিবেচনা করা হয়। আইজ্যাক নিউটন ভ্যান রুমেনের পদ্ধতিটিকে আরো সহজ করে তুলেন, তিনি দেখিয়েছেন এপোলোনিয়াসের এই সমস্যা তিনটি নির্দিষ্ট বিন্দু থেকে একটি নির্দিষ্ট স্থান খোঁজার সমতুল্য। এই ধারণাটি লোরান এর মত অনেক ন্যাভিগেশন এবং পজিশনিং সিস্টেমে ব্যবহার করা হয়।
চুঙ্গাপুড়া পিঠা

চুঙ্গাপুড়া পিঠা বা চুঙ্গা পিঠা বাংলাদেশের সিলেট অঞ্চলের একটি প্রাচীন ঐতিহ্যবাহী পিঠা। চুঙ্গাপিঠা তৈরির প্রধান উপকরণ ঢলু বাঁশ ও বিন্নি ধানের চাল (বিরইন ধানের চাল) হলেও বিন্নি চাল, দুধ, চিনি, নারিকেল, ঢলুবাঁশ ও চালের গুঁড়া দিয়ে তৈরি এই খাবারটি সিলেটের একটি নিজস্ব এবং ঐতিহ্যবাহী খাবার হিসেবে সুপরিচিত।
বাংলাদেশে এক সময় বাজারে মাছের মেলা বসতো। সেসব মেলা থেকে মাছ কিনে অথবা হাওর-নদী হতে বড় বড় মাছ (রুই, কাতলা, চিতল, বোয়াল, পাবদা, কই, মাগুর) ধরে নিয়ে এসে হাল্কা মসলা দিয়ে ভেজে (আঞ্চলিক ভাষায় মাছ বিরান) চুঙ্গাপুড়া পিঠা খাওয়া সিলেট অঞ্চলের একটি অন্যতম ঐতিহ্য ছিল। বাড়িতে মেহমান বা নতুন জামাইকে শেষ পাতে চুঙ্গাপুড়া পিঠা, মাছ বিরান আর নারিকেলের ও কুমড়ার মিঠা, বা রিসা পরিবেশন না করা যেন লজ্জার বিষয় ছিল।
এক সময় সিলেটের পাহাড়ি আদিবাসীরা বাঁশ কেটে চুঙ্গা বানিয়ে এর ভেতর ভেজা চাল ভরে তৈরি করত এক ধরনের খাবার। ধীরে ধীরে এ খাবার পাহাড়িদের কাছ থেকে সিলেটবাসীদের কাছে চলে আসে। সময়ের পরিক্রমায় চুঙ্গা দিয়ে তৈরি করা এই খাবার এখন চুঙ্গা পিঠা নামে বহুল পরিচিত। 
চুঙ্গাপিঠা বানানোর জন্য ঢলুবাঁশ অবশ্যই প্রয়োজন। ঢলুবাঁশে এক প্রকার তৈলাক্ত রাসায়নিক পদার্থ থাকে যা আগুনে বাঁশের চুঙ্গাকে না পোড়াতে সাহায্য করে। ঢলুবাঁশের ভিতরে বিন্নি চাউল ধোয়ে কলাগাছের পাতা প্যাঁচালো ভাবে ঢুকিয়ে তার মধ্যে বিন্নি চাল ভর হয়। অতঃপর খড় (নেরা বা খের) দিয়ে আগুনে পুড়িয়ে এই চুঙাপুড়া পিঠা তৈরি করা হয়। ঢলুবাঁশে অত্যধিক রস থাকায় আগুনে না পুড়ে ভিতরের পিঠা আগুনের তাপে সিদ্ধ হয়। ঢলুবাঁশের চুঙ্গা দিয়ে ভিন্ন স্বাদের পিঠা তৈরি করা করা হয়ে থাকে। কোনো কোনো জায়গায় চুঙ্গার ভেতরে বিন্নি চাল, সাথে দুধ, চিনি, নারিকেল ও চালের গুঁড়া দিয়ে পিঠা তৈরি করা হয়।
পিঠা তৈরি হয়ে গেলে মোমবাতির মতো চুঙ্গা থেকে পিঠা আলাদা হয়ে যায়।
গোলাকার আকৃতির ঐতিহ্যবাহী এই পিঠা দুধের মালাই, খেজুরের গুড় ও দুধের সর দিয়ে পরিবেশন করা হয়। বিভিন্ন ধরনের মাছ, যেমন- রুই-কাতলা, বোয়াল, চিতল, পাবদা, কই, মাগুর মাছ হালকা মসলায় ভেজে তৈরি মাছ বিরাণেও চুঙ্গা পিঠা খাওয়া হয়।
লিলুয়া

লিলুয়া, ভারতের পশ্চিমবঙ্গ রাজ্যের হাওড়া জেলার বালির দক্ষিনে অবস্থিত একটি শহর। এটি একটি রেল জংশন, যা পূর্ব রেল (ভারত) এর অধীনে হাওড়া স্টেশন পরে প্রথম স্টেশন লিলুয়াতে অবস্থিত। এর ইতিহাসটি ব্রিটিশ যুগে ছিল, যখন হাওড়ার চাপ বন্ধ করার জন্য লিলুয়া ক্যারেজ এবং ওয়াগান ওয়ার্কশপ স্থাপন করা হয়েছিল।
লিলুয়া ২২°৩৫ ডিগ্রি উত্তর থেকে ৮৮.২৩ ডিগ্রী পূর্বে অবস্থান করছে। এটি সমুদ্র সমতল থেকে ১৩ মিটার উঁচুতে অবস্থিত। 
লিলুয়া উত্তর কলকাতার ২ কিমি পশ্চিমে এবং হাওড়া উত্তরে হাওড়া শহর থেকে ৫ কিমি দূরত্বে অবস্থিত। ২০১৫ সালের জুলাই মাসে লিলুয়া হাওড়া পৌরসংস্থার অন্তর্গত হয়।
লিলুয়া বা লিলুহা যেমন লিখিত ছিল, পূর্বতন ইস্ট ইন্ডিয়ান রেলওয়ে (ইআইআর) এর ডেপুটিতে। দুর্ঘটনাজনিত জাহাজ ডুবি ইয়ারের প্রথম লাইন এবং পূর্বাঞ্চলীয় ভারতের প্রথম রেলপথের উদ্বোধনের জন্য ইআইআর-এর প্রথম কোচ বহনকারী জাহাজের নিখরচায় আনা হলে ই.আই.আর. ভারতে রোলিং স্টক উৎপাদন সম্পর্কে বিবেচনা করে। (ইআর ইতিহাস পড়ুন)।
ভারত জাতীয় ক্রিকেট দলের অধিনায়কদের তালিকা

ভারত ১৯২৬ সালের ৬ মে রাজকীয় ক্রিকেট সম্মেলন (বর্তমানে আন্তর্জাতিক ক্রিকেট কাউন্সিল)-এর সদস্যপদ লাভ করে। ১৯৩২ সালের ২৫ জুন ভারত ইংল্যান্ড, অস্ট্রেলিয়া, দক্ষিণ আফ্রিকা, ওয়েস্ট ইন্ডিজ ও নিউজিল্যান্ডের পর টেস্ট ম্যাচ খেলা ষষ্ঠ দল হিসেবে আবির্ভূত হয়। নিচের তালিকায় ভারত পুরুষ জাতীয় ক্রিকেট দল, নারী জাতীয় ক্রিকেট দল ও অনূর্ধ্ব-১৯ জাতীয় ক্রিকেট দলের সব অধিনায়কের নাম উল্লেখ করা হয়েছে।
গাউস খান

গাউস খান (২৫ মার্চ ১৯০৯ - ২০ মে ১৯৮০) হলেন বাংলাদেশের একজন প্রখ্যাত রাজনীতিবিদ ও বৃটেন প্রবাসী সংগঠক। বাংলাদেশের মুক্তিযুদ্ধে জনমত গঠন ও বৈদেশিক সহায়তা সংগ্রহে অনন্য সাধারণ অবদানের জন্য ২০১১ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
প্রবাসীরা ১৯৭১ সালে মুক্তিযুদ্ধ চলাকালীন বিশ্বের বিভিন্ন দেশে তহবিল সংগ্রহ করা, প্রতিবাদ সমাবেশের আয়োজন করা, কূটনৈতিক তৎপরতা চালানো এবং বাংলাদেশে পাকিস্থানী সেনাদের বর্বরোচিত নির্যাতনের চিত্র তুলে ধরে ব্যাপক প্রচারণা চালায় যাতে বৃটেনে নেতৃত্ব দিয়েছিলেন গাউস খান।
বাংলাদেশের স্বাধীনতা যুদ্ধে অসাধারণ অবদানের জন্য ২০১১ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
সৈয়দা বদরুন নাহার চৌধুরী

ডা. সৈয়দা বদরুন নাহার চৌধুরী (জন্ম ১৫ জানুয়ারি ১৯৫০) একজন বাংলাদেশী চিকিৎসক ও সমাজ হিতৈষী। বাংলাদেশের স্বাধীনতা যুদ্ধে মুক্তিযোদ্ধা ও সাধারণ মানুষের সেবায় অনন্য অবদানের জন্য ২০১২ সালে তাকে স্বাধীনতা ও মুক্তিযুদ্ধে স্বাধীনতা পুরস্কার প্রদান করা হয়।
১৯৭১ সালে এমবিবিএস শেষ বর্ষের ছাত্রী থাকাকালীনই মুক্তিযুদ্ধে বাংলাদেশ সেনাবাহিনীর ১২০৪ সাব-সেক্টরের অধীনে জহিরুল হক পাঠানের নেতৃত্বাধীন মধুমতী কোম্পানিতে মেডিকেল কর্মকর্তা হিসেবে কুমিল্লা ও নোয়াখালীর ১১টি অঞ্চলে নৌকায় করে চিকিৎসা সেবা দিয়েছেন তিনি৷ মুক্তিযোদ্ধে আহত ও নির্যাতিতা নারীদের চিকিৎসক হিসেবে কাজ করেছিলেন চাঁদপুরের শাহরাস্তি উপজেলার একেবারে প্রত্যন্ত অঞ্চলে।
বাংলাদেশের স্বাধীনতা যুদ্ধে অসাধারণ অবদানের জন্য ২০১২ সালে বাংলাদেশের সর্বোচ্চ বেসামরিক পুরস্কার হিসাবে পরিচিত স্বাধীনতা পুরস্কার প্রদান করা হয় তাকে।
ডাঃ বদরুন নাহার চৌধুরী চাঁদপুর জেলার হাজীগঞ্জ উপজেলার সাবেক পৌর চেয়ারম্যান ও পৌর এলাকার ধেররা চৌধুরী বাড়ির সন্তান মুক্তিযোদ্ধা মরহুম তাফাজ্জল হায়দার নসু চৌধুরীর সহধর্মিণী।
সঞ্জু আউ সঞ্জনা

সঞ্জু আউ সঞ্জনা () ২০১০ সালে মুক্তি পাওয়া অশোক পতি পরিচালিত ওড়িয়া ভাষার চলচ্চিত্র। ছবিটির কাহিনীকার প্রীতিরনি মহান্তি, সহগল্পকার ও চিত্রনাট্যকার অশোক পতি এবং সংলাপ রচয়িতা রজনী রঞ্জন।
ছবিটির সঙ্গীত পরিচালনা করেছেন প্রশান্ত পাঢি। গানগুলো হল:
২০১১ সালে অনুষ্ঠিত ২য় তম তরঙ্গ সিনে এওয়ার্ড অনুষ্ঠানে "সঞ্জু আউ সঞ্জনা" চলচ্চিত্রটি চারটি বিভাগে পুরস্কৃত হয়। বিভাগগুলো হল:
আনজুমান

আনজুমান (), এছাড়াও আনজোমান নামেও লেখা হয়ে থাকে), আফগানিস্তানের বাদাখশন প্রদেশের একটি গ্রাম। এটি মূলতঃ আঞ্জুমান উপত্যকায় অবস্থান করছে, যেটি উপত্যকার শুরু থেকে প্রায় ১৮ মাইল দুরত্বে অবস্থিত। অন্য আরেকটি গ্রাম আঞ্জুমান-ই-খারদ খুব কাছাকাছি অবস্থিত। ২১ শতকের প্রায় কাছাকাছি সময়ে, গ্রামটিতে ৯০টির মত দখলকৃত বাড়ি ছিল যেখানে প্রধানত তাজিকরা বসবাস করতেন। এলাকায় চাষবাষযোগ্য চারণভূমি ছিল খুবই উর্বর এবং অপেক্ষাকৃত দুর্বল সশস্ত্র তবে সেখানে এখনো দুর্বল আধা বাহিনী রয়েছে।
গ্রামটি সুসজ্জিত অজুমান রোডে অবস্থান করছে যেখানে দক্ষিণ অবস্থিত পাঞ্জাশীর উপত্যকা থেকে বাদখশনকে সংযুক্ত করেছে।
সৈয়দপুর পাইলট উচ্চ বিদ্যালয়, সুনামগঞ্জ

সৈয়দপুর পাইলট উচ্চ বিদ্যালয় বাংলাদেশের সুনামগঞ্জ জেলার জগন্নাথপুর উপজেলার সৈয়দপুরে অবস্থিত একটি মাধ্যমিক বিদ্যালয়। এই বিদ্যালয়ে ষষ্ঠ থেকে দশম শ্রেণী পর্যন্ত শিক্ষা কার্যক্রম চালু রয়েছে। বিদ্যালয়টি ১৯৬৩ সালে প্রতিষ্ঠিত হয়।
বিভাগ
বিএনসিসি, স্কাউট
রসময় দত্ত

রসময় দত্ত (১৭৭৯ - ১৪ মে, ১৮৫৪) ছিলেন একজন বাঙালি শিক্ষাবিদ, ভাষাবিদ পণ্ডিত ও সমাজসেবী। তিনি হিন্দু স্কুলের অন্যতম প্রতিষ্ঠাতা। গোবিন্দচন্দ্র দত্ত ছিলেন তার পুত্র এবং বিখ্যাত মহিলা কবি তরু দত্ত তার পৌত্রী।
রসময় দত্ত উত্তর কলকাতার রামবাগানে বিখ্যাত দত্ত পরিবারে জন্মগ্রহণ করেন। তার পিতার নাম ছিল নীলমনি দত্ত। রসময় সংস্কৃত ছাড়াও আরবি ফারসি ও ইংরেজি ভাষায় পণ্ডিত ছিলেন। প্রথম জীবনে কেরানীর কাজ করলেও পরে ছোট আদালতের বিচারক হন।
রসময় দত্ত ইংরেজি শিক্ষা আন্দোলনের অন্যতম পথিকৃৎ ছিলেন। হিন্দু কলেজ ও হিন্দু স্কুল প্রতিষ্ঠায় তার উদ্যোগে ছিল। কাউন্সিল অফ এডুকেশন, সংস্কৃত কলেজের সম্পাদক ও এশিয়াটিক সোসাইটি (কলকাতা)র নির্বাচিত সদস্য ছিলেন তিনি। যদিও বিদ্যাসাগরের সঙ্গে তার মতবিরোধ হয়। ১৮৪৭ সালের জুলাই মাসে বিদ্যাসাগর ইস্তফা দিলেন সংস্কৃত কলেজের চাকরি থেকে পরে ১৮৫০ সালে বিদ্যাসাগর পূনর্বহাল হলে রসময় দায়িত্বভার বুঝিয়ে দিয়ে পদত্যাগ করেন। কলকাতা স্কুল বুক সোসাইটির ব্যবস্থাপক সদস্য হিসেবে দুস্থ ছাত্রদের শিক্ষা বিস্তারে তার অবদান ছিল। তিনি রাজনীতির বিরোধী ছিলেন, তার চেষ্টায় গৌড়ীয় সমাজে রাজনীতির চর্চা বন্ধ হয়। কলিকাতার মধ্যে ইউরোপিয়ানদের উত্তরাধিকার, জুরী দ্বারা বিচার ব্যবস্থার দাবিতে আন্দোলন করেন। ডেভিড হেয়ার, দ্বারকানাথ ঠাকুর, রসিককৃষ্ণ মল্লিকের সাথে সংবাদপত্র নিরোধক আইনের বিরোধীতা, গনতান্ত্রিক মতপ্রকাশের দাবীতে সরব হয়েছেন তিনি।